Feb 14,2017
పీఎఫ్‌సీి లాభాల్లో 23 శాతం వృద్ధి
న్యూఢిల్లీ : ప్రస్తుత ఆర్థిక సంవత్సరం అక్టోబర్‌ నుంచి డిసెంబర్‌తో ముగిసిన తృతీయ త్రైమాసికంపవర్‌ ఫైనాన్స్‌ కార్పొరేషన్‌ (పీఎఫ్‌సీ) 23 శాతం వృద్ధితో రూ.1,949.91 కోట్ల నికర లాభాలను సాధించింది. 2015 ఇదే త్రైమాసికంలో రూ.1,582.32 కోట్ల లాభాలు నమోదు చేసుకుంది. క్రితం క్యూ3లో కంపెనీ మొత్తం ఆదాయం రూ.6,994.10 కోట్ల నుంచి రూ.7,063.08 కోట్లకు చేరింది. ఇదే సమయంలో కంపెనీ నిరర్థక ఆస్తులు రూ.51.19 కోట్లుగా నమోదయ్యాయి. 2016 డిసెంబర్‌ నాటికి తొమ్మిది మాసాల కాలంలో రూ.475.50 కోట్ల మొండి బాకీలు చోటు చేసుకున్నాయి. గత డిసెంబర్‌ ముగింపు నాటికి సంస్థ స్థూల నిరర్థక ఆస్తులు రూ.7,302.67 కోట్లుగా నమోదయ్యాయి. 2016 మార్చి 31 నాటికి రూ.7,520.21 కోట్ల స్థూల మొండి బాకీలున్నాయి.
మీ స్నేహితులకు రికమెండ్ చెయ్యండి